TV 2 jakter på nye bønder
Hun håper bønder fra hele Norge melder seg på det populære sjekke-programmet. - Det er også lov å melde på venner eller familie, hvis man kjenner noen som trenger kjæreste-hjelp, sier Sveberg Bjørstad til VG Nett. Og i jakten på bønder til programmet er motivasjon det viktigste, sier informasjonsmedarbeider i TV 2, Katrine Wergeland. - Det må de være på jakt for en kjæreste og vi snakker mye med bøndene for å plukke ut de mest motiverte, sier Wergeland til VG Nett.Marthe Sveberg Bjørstad fikk hard medfart da hun tok over etter Katrine Moholdt som programleder forrige sesong. Hun ble blant annet hetset for både språk og utseende. - Det legger jeg dødt. Noe mer ønsker jeg ikke å kommentere, sier Sveberg Bjørstad. Derimot gleder hun seg til å ta fatt på oppgaven som programleder i høstens «Jakten på kjærligheten». - Nå vet jeg litt mer hva det går i og det er deilig å ha litt mer erfaring i denne omgangen. Jeg tror ikke jeg kommer til å gjøre noe spesielt annerledes, sier programlederen.Forrige sesong var det ingen av bøndene som fant kjærligheten. Tårevått ble det imidlertid for noen og Sveberg Bjørstad føler seg heldig som får komme så tett på bøndene. - Jeg er takknemlig for at jeg får komme hjem til bøndene og møte folk som deler så mye, sier hun. Selv kunne programlederen aldri byttet plass med en deltager. - Jeg kunne nok ikke vært med på programmet selv, jeg er rett og slett ikke tøff nok. Samtidig er det jo verdt det hvis man finner kjærligheten, men det krever mye å gi så mye av seg selv på TV, sier hun.Og Marthe Sveberg Bjørstad er heller ikke på jakt etter kjærligheten - den har hun allerede funnet med Håvard Iversen, som hun gifter seg meg til sommeren. - Jeg er i det romantiske hjørnet selv om dagen, så nå håper jeg bøndene også kan komme i kjærlighetsmodus, ler programlederen, som dessuten kjenner seg igjen i mange av bøndene. - Jeg kommer jo fra bygda selv. Jeg vet at det ikke alltid like lett å finne en kjæreste og da er det flott at det finnes alternativer som dette programmet.
TV 2 starter opp jakten på bønder til «Jakten på kjærligheten». Marthe Sveberg Bjørstad (33) gleder seg til sin andre sesong som programleder.